PATVIRTINTA

 Marijampolės „Žiburėlio“ mokyklos-daugiafunkcio centro

Direktoriaus 2022 m. spalio 25 d. įsakymu Nr. V- 274

 -

**ASMENINĖS VAIKO PAŽANGOS IR ASMENYBĖS ŪGTIES STEBĖJIMO SISTEMA**

**I SKYRIUS**

**BENDROSIOS NUOSTATOS**

1. Marijampolės „Žiburėlio“ mokyklos – daugiafunkcio centro ikimokyklinio ir priešmokyklinio ugdymo ugdytinių asmeninės pažangos, asmenybės ūgties ir pasiekimų vertinimo sistema parengta, vadovaujantis Marijampolės savivaldybės Pasirengimo įtraukčiai veiksmų įgyvendinimo Marijampolės savivaldybėje 2022-2024 metais planu.

2. Vertinimas yra svarbi ugdymo proceso dalis, leidžianti vaikui teikti savalaikę veiksmingą pagalbą, tikslingai skatinanti vaiko raidą, padedanti efektyviai modeliuoti kasdieninę ugdymo(si) praktiką visais ugdymo(s) etapais.

3.Vaiko asmeninės pažangos, asmenybės ūgties ir pasiekimų vertinimo sistema atspindi vaikų ugdymosi pasiekimus ir spragas per tam tikrą laikotarpį.

**II SKYRIUS**

**VAIKO PAŽANGOS IR ŪGTIES STEBĖJIMAS**

4. IU ir PU mokytojai mokslo metų pradžioje supažindina vaikų tėvus su pasiekimų ir individualios pažangos stebėjimo, pasiekimų vertinimo, vertinimo informacijos kaupimo ir fiksavimo sistema, aptaria vertinimo kriterijus, metodus ir formas.

5. Ikimokyklinio amžiaus vaikų pasiekimus ir pažangą vertiname taikydami pasiekimų ir pažangos vertinimo žingsnius pagal 18 sričių: 1-3 žingsniuose aprašomi vaikų nuo gimimo iki trejų metų pasiekimai, 4-6 žingsniuose pateikti vaikų nuo trejų iki šešerių metų pasiekimai.

6. Pasiekimų ir pažangos vertinimas pagal žingsnius, padeda mokytojams ir kitiems ugdytojams tikslingai stebėti vaikų ugdymosi pasiekimus, pažangą, atpažinti jų ugdymosi poreikius, kuo kryptingiau pritaikant ikimokyklinio ugdymo(si) turinį vaikų grupei ir kiekvienam vaikui, garantuojant ugdymo(si) prieinamumą ir kokybę, užtikrinant tęstinumą bei dermę tarp ikimokyklinio ir priešmokyklinio ugdymo(si) programų.

7. Priešmokykliniame ugdyme išskiriami 3 pasiekimų lygiai: iki pagrindinio lygio, pagrindinis lygis, virš pagrindinio lygio. Jie skirti formuojamajam vertinimui, t. y. geriau pažinti vaiką, atpažinti jo stiprybes ir tobulintinas sritis, numatyti reikiamą pagalbą vaiko ūgčiai:

7.1. **Iki pagrindinio:** žaisdamas, spontaniškai ir tikslingai tyrinėdamas stebi draugų veiklą, klausosi, trumpai atsako į pateiktus klausimus;

7.2. **Pagrindinis:** žaisdamas, spontaniškai ir tikslingai tyrinėdamas

kelia klausimus, aiškinasi;

7.3. **Virš pagrindinio:** žaisdamas, spontaniškai ir tikslingai tyrinėdamas, atpažįsta ir įvardija, aiškinasi.

8. Specialistams, nustačius galimo raidos atsilikimo, negalios, chroniškos ligos ar netipinio elgesio atvejų, vaikas turi būti laiku nusiųstas pas kvalifikuotus specialistus. Vertinama kiekvieno konkretaus vaiko raida ir pažanga, siekiant nustatyti specialiuosius poreikius ar raidos atsilikimą.

9. Vertinant vaiko pasiekimus, svarbūs šie principai:

9.1. Kruopščiai fiksuojama ir kaupiama informacija apie visus vaikus ir juos auginančias šeimas.

9.2. Šeimoms teikiama informacija apie kitas vaikui ir pačiai šeimai galinčias padėti

tarnybas, padedame su jomis susisiekti ir siunčiama pas reikiamus paslaugų teikėjus, laikantis konfidencialumo, privatumo ir orumo principų.

9.3. SUP turintys vaikai, kurie ugdomi pritaikant ikimokyklinio ir priešmokyklinio ugdymo programas, vertinami pagal savo pritaikytos programos numatytų pasiekimų padarytą pažangą.

9.4. Lygiateisiais pagrindais bendradarbiaujama su kolegomis iš kitų tarnybų, gerbiant

vieni kitų funkcijas, atsakomybę ir patirtį.

9.5. Visa informacija apie vaiką ir jį auginančią šeimą laikoma konfidencialia ir atskleidžiama tik turint vienareikšmišką rašytinį tėvų sutikimą arba jei vaikui iškilo pavojus (smurtaujantys tėvai ir kt.).

 10. Siekiant užtikrinti kiekvieno vaiko ugdymosi sėkmę, sudaromos galimybės vaikams skirtingais būdais pademonstruoti pasiekimus bei daromą pažangą, kurie sistemingai fiksuojami, dokumentuojami, analizuojami, vertinami ir konfidencialiai aptariami su tėvais (globėjais, kitais su vaiko ugdymu susijusiais asmenimis).

11. Dokumentavimas:

11.1. Vaiko pažangos ir asmenybės ūgties stebėjimų rezultatai dokumentuojami, siekiant atpažinti vaiko raidos atsilikimą, kad laiku būtų suteikiam pagalba ir kreipiamasi pas reikiamą specialistą.

11.2. Įvertinimui naudojamos vaiko raidos stebėjimo formos. Pedagogai (grupės komanda, specialistai) atlikę vaiko stebėjimą, rengia jo aprašą, kuris aptariamas VGK ir pateikiama išvada.

11.3. Nustatomos tinkamos vaikui, mokytojams ir tėvams pagalbos priemonės: teikiamos specialistų konsultacijos, užsiėmimai, parengiamos rekomendacijos, švietimo pagalbos planai, parenkamos kūrybiškos ugdymo priemonės, pritaikomi ugdymo(si) būdai ir metodai, remiantis PPT rekomendacijomis parengiamos pritaikytos programos, pritaikoma aplinka, priemonės metodai ir būdai.

12.Ugdymo pasiekimų vertinimą atlieka:

12.1. Pedagoginiai darbuotojai - (IU ir PU mokytojai, logopedas, spec. pedagogas, psichologas, socialinis pedagogas, judesio korekcijos pedagogas, surdopedagogas, tėvai).

12.2. Ugdymo pasiekimų vertinimo dažnumas: du kartus metuose (spalio-lapkričio

mėn. ir balandžio-gegužės mėn.). Prireikus atliekami tarpiniai vaikųpasiekimų vertinimai.

12.3. Pagrindinis vaikųpasiekimų vertinimo metodas - stebėjimas. Mokytojos nuolat sistemingai stebi ir fiksuoja vaikų veiklą ar elgesį. Vaikų stebėjimas numatomas savaitės ugdymo planuose, kurie rengiami el. dienyne „Mano dienynas“.

12.4. IU ir PU mokytojos analizuoja, reflektuoja, atsižvelgiant į individualias vaiko startines pozicijas*,* raidos galimybes, rengiami planai po stebėjimo ir po vertinimo – tolimesni planai.

13. Vaiko pažangos ir asmenybės ūgties stebėjimas įgyvendinamas, kaupiant informaciją: „Vaiko pasiekimų aplanke“, foto nuotraukų albume ir video įrašuose.

13.1. Aplankuose su vaiko veiklos pavyzdžiais surenkami darbeliai (dailės ir rankų darbai, užrašomi sprendžiami kryžiažodžiai, pasakojimai, vaiko šnekamosios kalbos, jam stengiantis išreikšti mintį ar žodį, pavyzdžiai, anketinės apklausos (vaikų ir tėvelių)), tyrimų medžiaga, atsiliepimai apie vaiko pasiekimų rezultatus, dalyvavimai įvairiose parodose, konkursuose, akcijose, projektuose, kūrybinių grupių veikloje, vaikų ir jų tėvelių kūrybinės raiškos darbai (savos gamybos knygelės, pačių sukurti eilėraščiai, fantastiniai pasakojimai, pasakos, dainelės).

13.2. Foto nuotraukų albumai ir video įrašai: grupės ir individualiuose vaiko foto nuotraukų albumuose, video įrašuose gali būti fiksuojama kasdieninė vaiko veikla, šventės, pramogos, tėvų apsilankymas grupėje, išvykos, ekskursijos, akcijos ir t.t.

13.3. Informacija keliama į el. dienyną „Mano dienynas“, laikantis konfidencialumo taisyklių.

14. Ugdymo aplinka turi būti pritaikoma vaiko poreikiams ir vertinant į tai atsižvelgta. Pvz., jei mokinys silpnai mato, jam pritaikoma ugdymo aplinka – padidinama ir paryškinama ugdomoji medžiaga.

15. SUP vaikų pažanga ir pasiekimai, švietimo pagalbos planai 2 kartus metuose Vaiko gerovės komisijoje kartu su tėvais aptariami, analizuojant vaikų sėkmes ir nesėkmės, planuojamas tolimesnis jų ugdymas.

**III SKYRIUS**

**BAIGIAMOSIOS NUOSTATOS**

16. Marijampolės „Žiburėlio“ mokyklos – daugiafunkcio centro bendruomenė, siekdama kiekvieno vaiko individualios pažangos ir asmenybės ūgties, bendradarbiauja ir veikia kolegialiai.

17. Atsižvelgiant į vaikų individualios pažangos stebėjimo duomenis, nustatomi ugdymo(si) kokybės gerinimo uždaviniai, koreguojamas ugdymo turinys, numatomos ugdymo(si) pagalbos priemonės, planuojama pedagogų kvalifikacija.

 **Priedas Nr.1**